
       AVIZ

asupra propunerii legislative pentru modificarea şi completarea 

Legii nr.128/1997 privind Statutul personalului didactic


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.128/1997 privind Statutul personalului didactic, trimisă cu adresa nr. Pl-x 288 din 17 iunie 2008, înregistrată sub  nr. 31/576 din 18 iunie 2008.
Potrivit prevederilor art. 75 din Constituţia României, republicată, şi ale art.92 alin. (8) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.



Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, menţionată mai sus, în şedinţa din 9 septembrie 2008.

Membrii Comisiei au examinat iniţiativa legislativă supusă avizării, expunerea de motive, punctul de vedere al Guvernului, trimis cu adresa  nr. 1506 din 25 iunie 2008, prin care nu susţine adoptarea propunerii legislative şi avizul favorabil al Consiliului Legislativ nr.450 din 15 aprilie 2008. Cu prilejul dezbaterilor s-a constatat că  iniţiatorii nu precizează sursele de finanţare necesare aplicării măsurilor propuse, încălcându-se astfel dispoziţiile art. 138 alin. (5) din Constituţia României, republicată, care prevăd: „ Nicio cheltuială bugetară nu poate fi aprobată fără stabilirea sursei de finanţare”.
Pe de altă parte, în domeniul sănătăţii sunt aplicabile dispoziţiile Legii nr. 95/2006 privind reforma în domeniul sănătăţii, cu modificările şi completările ulterioare, potrivit cărora orice persoană asigurată beneficiază de servicii medicale, medicamente şi dispozitive medicale (inclusiv persoanele pensionate).  
În urma dezbaterilor, cu majoritate de voturi (un vot împotrivă), s-a hotărât avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor organice.

                        PREŞEDINTE,
       SECRETAR,

           Sergiu ANDON                                              George BĂEŞU
        Consilier

   Nicoleta Grecu

